Se fac angajări la Bosch! Reprezentanţii firmei organizează, astăzi, un târg de joburi la Dej. Sunt scoase la concurs 300 de posturi pentru fabrica de la Jucu.

Compania nemţească va recruta, cu interviuri pe loc, persoane pentru poziţiile de operator-tehnician în producţie, în fabrica din localitatea Jucu. De asemenea, specialiştii în Resurse Umane, prezenţi la târg, vor oferi consultanţă pentru cei interesaţi de posturile libere de ingineri, şef de schimb şi şef laborator de analize.

Angajări se vor face şi pe partea financiară, de resurse umane şi logistică. Bosch a ajuns la aproximativ 3.200 de angajaţi în România, în cele patru unităţi deschise aici. În fabrica din Jucu, grupul german produce componente electronice pentru industria auto.